《次韵喜雨》
宋代·陈棣

雨气侵人襟袖凉，诗愁恼起沈东阳。
诘朝秧马催田畯，昨夜雷车动阿香。
鸠妇岂知忧旱去，商羊聊亦为时忙。
芙蓉秋水须佳句，妙意宜搜到渺茫。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。